cyanic-selkie/wikianc huggingface dataset:
মায়া হরিণ
বিবরণ
একটা পরিপক্ব মায়া হরিণের গড় ওজন ১৭ কেজি ও উচ্চতা ২২ ইঞ্চি পর্যন্ত হয়। খাটো লালচে বাদামী লোম দ্বারা এরা আবৃত। স্থান ও ঋতুভেদে লোমের রং পরিবর্তিত হয়। পুরুষ হরিণের উপরের চোয়ালের ছেদন দন্ত খুব বড় (প্রায় ১ ইঞ্চি) এবং দূর থেকে তা স্পষ্ট ভাবে দেখা যায়। আত্মরক্ষার্থ এরা এ শ্বদন্ত ব্যবহার করে। পুরুষ হরিণের এক জোড়া এক থেকে দুই ইঞ্চি লম্বা শিং থাকে। শিংএ দুই থেকে তিনটি শাখা থাকে। এরা মূলতঃ একলা চলাফেরা করে ও খাদ্যাভ্যাসে সর্বভূক। ঘাস- লতাপতা ছাড়াও পাখির ডিম এমনকি ক্ষুদ্র স্তন্যপায়ী প্রাণীও মায়া হরিণের খাদ্য।
বাসস্থান
উত্তর- পূর্ব ভারত, বাংলাদেশ, নেপাল, শ্রীলঙ্কা, পাকিস্তানের ইসলামাবাদ, চীনের দক্ষিণাঞ্চল, ইন্দোনেশিয়া ও এর দ্বীপসমূহ মায়া হরিণের আবাসস্থল। এরা সাধারণত জলের আশেপাশে বসবাস করে। পুরুষ মায়া হরিণ তার নিজস্ব এলাকায় বসবাস করে যা একাধিক স্ত্রী- মায়া হরিণের এলাকাকে স্পর্শ করে।
শ্ৰেণীবিভাজন
মায়া হরিণের ১৫টি উপ-প্ৰজাতি বিশ্বজুড়ে দেখা যায়-
শ্বেত সিংহ
শ্বেত সিংহ সিংহের, বিশেষত দক্ষিণ আফ্রিকান সিংহের একটি বিরল রঙের পরিব্যক্তি। ধারণা করা হয়, দক্ষিণ আফ্রিকার টিম্বাভাটি অঞ্চলে আদিবাসী শ্বেত সিংহরা কয়েক শতাব্দী ধরে বসবাস করছে। যদিও এই অঞ্চলে সর্বপ্রথম শ্বেত সিংহ দেখতে পাওয়ার রেকর্ড পাওয়া যায় ১৯৩৮ সালে। স্থানীয়দের মধ্যে এদেরকে ঐশ্বরিক হিসাবে গণ্য করা হয়। ১৯৭০-এর দশকে ক্রিস ম্যাকব্রাইডের হোয়াইট লায়ন্স অব টিম্বাভাটি বইয়ের মাধ্যমে শ্বেত সিংহ প্রথম জনসাধারণের মনোযোগ আকর্ষণ করে।
বর্ণনা
শ্বেত সিংহরা অ্যালবিনো নয়। তাদের সাদা বর্ণ তৈরি হয় এক ধরনের অ্যালবিনিজম সৃষ্টিকারী প্রচ্ছন্ন জিনের কম তীব্র পরিব্যক্তির ফলে, যা সাদা বাঘের বর্ণসৃষ্টিকারী জিনের থেকে আলাদা। শ্বেত সিংহের বর্ণ সোনালী থেকে প্রায় সাদা হতে পারে। এই রঙের পরিবর্তন তাদের টিকে থাকার কোন অসুবিধা সৃষ্টি করে বলে মনে হয় না। গ্লোবাল হোয়াইট লায়ন প্রোটেকশন ট্রাস্ট (জিডব্লিউএলপিটি) তাদের সাদা সিংহগুলোকে তাদের প্রাকৃতিক আবাসস্থলে ফিরিয়ে এনেছে এবং তারা মানুষের হস্তক্ষেপ ছাড়াই সফলভাবে শিকার এবং প্রজননে সক্ষম হয়েছে।
প্রজনন এবং জেনেটিক্স
একটি প্রচ্ছন্ন জিনের কারণে শ্বেত সিংহ তাদের অসাধারণ বর্ণ লাভ করে। অনুরূপ একটি জিনই সাদা বাঘ তৈরি করে। অতএব, চিড়িয়াখানা, পশু প্রদর্শনী এবং বন্যপ্রাণী উদ্যানের জন্য কৃত্রিম নির্বাচনের মাধ্যমে শ্বেত সিংহ তৈরি করা যেতে পারে। এই ধরনের প্রজনন আন্তর্জননের (নিকট আত্মীয়তাসূত্রে আবদ্ধ প্রাণীদের মধ্যে সন্তান উৎপাদন) সাথে সম্পর্কিত এবং ফলে আন্তর্জনন বিষণ্নতা (জিনগত ত্রুটি, উর্বরতা হ্রাস, এবং শারীরিক ত্রুটি) ঘটতে পারে। যদিও এটিকে এখনো পিছনের পায়ের পক্ষাঘাত বা গুরুতর হৃৎপিণ্ডের ত্রুতির কারণ হিসেবে পাওয়া যায় নি, যা একটি তীব্র স্তরের আন্তর্জননকে নির্দেশ করবে। কেউ কেউ মনে করেন অন্যান্য সিংহের সাথে মিলিত হলে সাদা সিংহের অ্যালিলের বিলুপ্তির সম্ভাবনা থাকে। তবে, এ ধারণা সঠিক নয় কারণ, সাদা সিংহ অন্যান্য সাধারণ বর্ণের সিংহের সাথে মিলিত হলে উৎপন্ন বংশধরের সাদা বর্ণ উৎপন্নকারী জিন প্রচ্ছন্ন অবস্থায় থাকবে যার ফলে পরবর্তীতে পুনরায় এদের থেকে সাদা বংশধর সৃষ্টি হবে ও এইভাবে অ্যালিল আরো বিস্তৃতভাবে ছড়িয়ে দেয়া যাবে। কিছু সমালোচক মনে করেন যে, চিড়িয়াখানা ও প্রজনন ক্যাম্পে সাদা সিংহের আন্তর্জনন ঘটায় এদের বন্য পরিবেশে প্রবেশ করতে দেয়া উচিত নয়। তবে, গ্লোবাল হোয়াইট লায়ন প্রোটেকশন ট্রাস্টের মত এথিক্যাল পুনঃপ্রবর্তন প্রোগ্রামে বৈজ্ঞানিক পদ্ধতি ব্যবহার করে নিশ্চিত করা হয়েছে যে তাদের প্রোগ্রামে সিংহদের আন্তর্জনন ঘটানো হয় না।
লরি উদ্যান চিড়িয়াখানা
লরি উদ্যান চিড়িয়াখানায় বর্তমানে দুটি প্রাপ্তবয়স্ক শ্বেত সিংহ (ড্যানিয়েল এবং হেইডি) রয়েছে, যাদের আটটি শাবক জন্মগ্রহণ করেছে। ২০১২ সালে একাসাথে তিনটি শাবক জন্মগ্রহণ করে এবং তিনটিকেই মানুষের দ্বারা লালন-পালন করা হয়। ২০১৫ সালে পাঁচটি বাচ্চা জন্মগ্রহণ করে; যার মধ্যে তিনটিকে তাদের কল্যাণের জন্য সরিয়ে নেয়া হয় আর বাকি দুইটিকে (একজন পুরুষ, গ্যাব্রিয়েল এবং একজন মহিলা, গাজেল) তাদের মা-বাবার সাথে রাখা হয়। এই দুটি শাবক এখনো মা-বাবার সঙ্গেই রয়েছে এবং তাদেরকে মানুষের দ্বারা লালন-পালন করা হয় না। ২০১৩ সালের আগস্ট মাসে একটি পুরুষ শাবককে অন্য প্রাণীর বিনিময়ে বিক্রি করা হয়। সেটি এখন চেক প্রজাতন্ত্রের হোডোনিন চিড়িয়াখানায় বাস করছে।
ক্রুগার ও উমফোলজি
১৯৭৯ সালে, ক্রুগার জাতীয় উদ্যানে তিনটি সাদা সিংহ প্রসবিত হয়। মার্চ মাসে, শোকওয়ানের কাছে তিনটি সাদা শাবক সহ একটি সিংহীকে দেখা গিয়েছিল। সেপ্টেম্বরে, দুটি ভিন্ন সিংহী থেকে তিনটি শ্বেত সিংহ শাবক দেখা যায়। মহিলা শাবকদের আরেকটি দলকে ক্রুগার জাতীয় উদ্যান থেকে বন্দি করা হয় এবং এদের সারকোপটিক মাঞ্জ চর্মরোগের জন্য চিকিৎসা দেয়া হয়। জুলুল্যান্ডের হলুলুয়ে-উমফোলজি গেম রিজার্ভেও একটি শ্বেত সিংহ দেখা গিয়েছিল।
রাস্তেনবার্গ বন্যপ্রাণী পুনর্বাসন কেন্দ্র
২০১৮ সালে, মুফাসা নামের একটি তিন বছর বয়সী শাবককে অবৈধভাবে পোষা প্রাণী হিসাবে ধরে রাখার পর, দক্ষিণ আফ্রিকায় বিক্রি করার প্রক্রিয়া চলছিল। একজন বেনামী ক্রেতা মুফাসা ও সোরায়া নামের আরেকটি মেয়ে শাবককে কিনে নিয়ে রক্ষা করতে চেয়েছিলেন। ২৮০,০০০-এরও বেশি মানুষ মুফাসার নিলাম বন্ধ করার জন্য একটি পিটিশনে স্বাক্ষর করে। কারণ তাদের আশঙ্কা ছিল এই যে সিংহটিকে সম্ভবত শিকার করার জন্য কেনা হতে পারে।
ওয়েস্ট মিডল্যান্ড সাফারি পার্ক
২০০৪ সালে, চারটি শ্বেত সিংহ ওয়েস্ট মিডল্যান্ড সাফারি পার্কে আনা হয়, যেগুলি ছিল যুক্তরাজ্যের একমাত্র শ্বেত সিংহ। একটি সিংহ (রোল্যান্ড) এবং তিনটি সিংহী (মারিন, নাতাশা ও জোঅ্যান) পার্কের শ্বেত সিংহ প্রদর্শনীর রাজ্যে বসতি স্থাপন করেছিল। ২০০৮ সালে একটি সিংহী নয় ঘণ্টার মধ্যে চারটি বাচ্চা প্রসব করে, যার ফলে ইংল্যান্ডের মোট শ্বেত সিংহের সংখ্যা দ্বিগুণ হয়ে আটটিতে পরিণত হয়। ওরচেস্টারশায়ারের উদ্যানের সিংহের দলটি যুক্তরাজ্যে শ্বেত সিংহের একমাত্র পাল।
সংবাদপত্র ও ব্লগাররা প্রতিবেদন করেছেন যে ২০০৮ সালে ওয়েস্ট মিডল্যান্ড সাফারি পার্কে জন্মগ্রহণ নেয়া চারটি শাবক (ক্যাস্পার, কিয়ারা, লারা ও টোটো) একটি জাপানি সার্কাসের কাছে বিক্রি করে দেয়া হয়েছে।   অভিযোগ করা হয় যে, সিংহগুলোকে ব্রিটিশ ব্যবসায়ী জিম ক্লাবকে দেওয়া হয়েছে, যিনি "অ্যামেজিং অ্যানিম্যালস" সার্কাস চালান, যা অক্সফোর্ডশায়ারের চিপিং নর্টনে হেথ্রপ জুওলোজিক্যাল গার্ডেন নামেও পরিচিত। পশু অধিকার সংগঠন লায়ন এইড লিমিটেড জনাব ক্লাবকে উদ্ধৃত করে প্রথমে বলে, "কোনো মন্তব্য নেই", এরপর বলে "আমি জানি না যে ওয়েস্ট মিডল্যান্ড সাফারি পার্ক জানত কী না যে এগুলিকে সার্কাসে নেয়া হচ্ছিল, এটি তাদের ব্যাপার।" ওয়েস্টার্ন মিডল্যান্ড সাফারি পার্কের প্রধান কিপার বব লরেন্স, যাকে প্রায়ই শাবকগুলির যত্ন নেয়া অবস্থায় ইউটিউব ভিডিওতে দেখা যায়, তিনি ভেরেস্টার নিউজ নামে একটি স্থানীয় সংবাদপত্রকে বলেন যে, যদি তিনি জানতেন যে চারটি শ্বেত সিংহ শাবককে শেষ পর্যন্ত একটি জাপানি সার্কাসে খেলা দেখাতে হবে, তবে তিনি কখনোই তাদের দেখাশোনা করতেন না।
জারকিস চিড়িয়াখানা
thumb|জারকিস চিড়িয়াখানায় শ্বেত সিংহ
বেলগ্রেড চিড়িয়াখানা
সার্বিয়ার বেলগ্রেড চিড়িয়াখানায় ১২টি শ্বেত সিংহ রয়েছে। ২০১০ সালে চারটি মহিলা সিংহ জন্ম নিয়েছিল, যাদের প্রতিটির ওজন ছিল । চারটি অতিরিক্ত শ্বেত সিংহ এপ্রিল ২০১১ সালের এপ্রিল মাসে জন্মগ্রহণ করে। ২০১৩ সালের অক্টোবরে আরেকটি শাবক জন্মগ্রহণ করে, তবে সেটি জন্মের পরপরই মারা যায়।
পাফোস চিড়িয়াখানা
২০১১ সালে সাইপ্রাসের পাফোস চিড়িয়াখানা নামের একটি প্রাণী ও পাখি বন্যপ্রাণী পার্কে, দুটি সাত মাস বয়সী শ্বেত সিংহ শাবক গ্রহণ করা হয়।
তিবলিসি চিড়িয়াখানা
২০১৩ সালের ডিসেম্বরে, জর্জিয়ার তিবলিসি চিড়িয়াখানায় চারটি শ্বেত সিংহ শাবক জন্মগ্রহণ করে। শাবকগুলোকে হাতে করে খাওয়ানোর দরকার হচ্ছিল কারণ তাদের মা তাদের সঠিক যত্ন নিচ্ছিল না। ২০১৪ সালের মে মাসে আরও তিনটি শাবক জন্মগ্রহণ করে।
করাচি চিড়িয়াখানা
২০১২ সালে পাকিস্তানের করাচি চিড়িয়াখানা, একটি কিশোর পুরুষ সিংহ এবং একটি কিশোরী সাদা সিংহ কিনেছিল। তাদের ২টি শাবক রয়েছে।
সানওয়ে লেগুনের বন্যপ্রাণী পার্ক, মালয়েশিয়া
জোলা ও জুরি নামে দুইটি শ্বেত সিংহ ২০১৫ সালের এপ্রিল মাস থেকে সানওয়ে লেগুনের বন্যপ্রাণী পার্কে বসবাস করছে।
সিঙ্গাপুর নাইট সাফারি
সিঙ্গাপুর নাইট সাফারি, যা সিঙ্গাপুরের বন্যপ্রাণী সংরক্ষণাগারের একটি সহায়ক, সম্প্রতি একটি পুরুষ ও একটি মহিলা শ্বেত সিংহ গ্রহণ করেছে।
টরেন্টো চিড়িয়াখানা
২০১২ সালে, কানাডার টরোন্টো চিড়িয়াখানা তাদের আফ্রিকান জোনে তিনটি শ্বেত সিংহ পেয়েছিল। এগুলো চিড়িয়াখানায় ১৯৯৬ সাল থেকে বাস করা একমাত্র শ্বেত সিংহীটির স্থলে আনা হয়। ২০১৫ সালের সেপ্টেম্বরে, চিড়িয়াখানায় চারটি শ্বেত সিংহ শাবক জন্মগ্রহণ করে।
রেইনো প্রাণী
থাম্ব|দুটি শ্বেত সিংহ একসাথে খেলা করছে; ওটুম্বা, [[মেক্সিকো]]
কিংডম অব জিয়ন
নিউজিল্যান্ডের কিংডম অব জিয়ন সিংহ সুরক্ষা ও সংরক্ষণ অভয়ারণ্যে ছয়টি পুরুষ শ্বেত সিংহ এবং চারটি মহিলা শ্বেত সিংহ রয়েছে।
জিনতত্ত্ব
জিনগতভাবে, শ্বেত সিংহ ও সাধারণ পিঙ্গল বর্ণের দক্ষিণ আফ্রিকান সিংহ (Panthera leo melanochaita) একই উপপ্রজাতির অন্তর্গত, যা দক্ষিণ আফ্রিকার কিছু বন্যপ্রাণী সংরক্ষণ এবং সারা বিশ্বের বিভিন্ন জুলজিকাল পার্কে পাওয়া যায়। শ্বেত সিংহ অ্যালবিনো হয় না, তবে লিউকিস্টিক হয়ে থাকে। এদের চোখে, পায়ের নিচের নরম প্যাডে এবং ঠোঁটে দৃশ্যমান রঞ্জক পদার্থ রয়েছে (যা সাধারণত হেজেল বা সোনালী, নীলাভ ধূসর, বা সবুজাভ ধূসর রঙের হয়)। নীল চোখবিশিষ্ট শ্বেত সিংহ রয়েছে এবং এদেরকে কৃত্রিম নির্বাচনের দ্বারা তৈরি করা যায়। এদের লিউকিস্টিক বৈশিষ্ট্যের কারণ হচ্ছে টাইরোসিনেজ (TYR) নামক এক ধরনের এনজাইম উৎপন্নকারী জিনের প্রচ্ছন্নতা। এই এনজাইমটি মেলানিন উৎপাদনের জন্য দায়ী। এই জিনের আরো তীব্র মিউটেশনের ফলে অনেক প্রজাতির মধ্যে অ্যালবিনিজম সৃষ্টি হয় এবং কম তীব্র মিউটেশনের ফলে বেশ কয়েকটি স্তন্যপায়ী প্রজাতিতে ফ্যাকাশে রঙের প্রবণতা দেখা যায়। মেলানিন রঞ্জক পদার্থের উৎপাদন কমে যাওয়ায় চুলের গায়ে রঞ্জক পদার্থের পরিমাণ হ্রাস পায়, যা চুলের আগায় পৌছাতে পারে না। চুলের গায়ে যত কম রঞ্জক পদার্থ থাকবে, সিংহটি তত বেশি ফ্যাকাসে হবে। এর ফলে, "শ্বেত" সিংহের গায়ের রঙ সোনালী থেকে প্রায় সাদা হতে পারে। পুরুষ শ্বেত সিংহের কেশর ও লেজের অগ্রভাগের রঙ স্বাভাবিক গাঢ় পিঙ্গল বা কালোর পরিবর্তে ফ্যাকাশে হয়ে থাকে।
বন্য পরিবেশে, এদের প্রাকৃতিক স্থানীয় পরিসীমার মধ্যে
গ্লোবাল হোয়াইট লায়ন প্রোটেকশন ট্রাস্টের প্রাথমিক লক্ষ্য হচ্ছে স্থানীয় আদিবাসী সম্প্রদায়গুলোর মধ্যে শ্বেত সিংহের সাংস্কৃতিক গুরুত্বকে কাজে লাগিয়ে, ক্রুগার থেকে ক্যানিয়নের (কেটুসি) জীবমণ্ডল এবং এই অঞ্চলের সিংহের বৃহত্তর জনসংখ্যাকে রক্ষা করতে সহায়তা করা। এই পদ্ধতিটি ব্রিটিশ কলাম্বিয়ার কারমোড ভাল্লুকের (Ursus americanus kermodei) আন্তর্জাতিক উদাহরনের ওপর ভিত্তি করে তৈরি করা হয়েছে। এটি হচ্ছে আমেরিকান কালো ভালুকের (Ursus americanus) একটি বিরল ও সাদা সংস্করণ। এদের সংরক্ষণ ও সাংস্কৃতিক মূল্যের জন্য এদেরকে একটি মহাবিপন্ন প্রজাতি হিসেবে ঘোষণা করা হয়েছে। যেমন, একটি বুনো এলাকা রক্ষার জন্য কারমোড ভাল্লুককে প্রধান রক্ষাকারী প্রজাতি হিসাবে ব্যবহার করা হচ্ছে। কারমোড ভাল্লুকের মতো, সাদা সিংহকে রক্ষা করার মধ্যমে, এদের স্থানীয় অঞ্চলের সমগ্র জনসংখ্যাকে সুরক্ষিত করা যাবে।
পরবর্তীতে, টিম্বাভাটি বেসরকারি প্রাকৃতিক সংরক্ষণাগারে ২০০৬, ২০০৮, ২০০৯, ২০১১, ২০১২ ও ২০১৩ সালে এবং ক্রুগার জাতীর উদ্যানের নওয়েনেটসি এলাকায় ২০১৪ ও ২০১৫ সালে সাদা সিংহ শাবক জন্মগ্রহণ করে। ফলে নিশ্চিত হয় যে শ্বেত সিংহ প্রাকৃতিকভাবে জন্ম নিতে পারে এবং এদের প্রচ্ছন্ন জিন এখনও বুনো পরিবেশে বিদ্যমান।
সিআইটিইএস ২০১৬-এ দক্ষিণ আফ্রিকার পরিবেশ বিষয়ক অধিদপ্তর (ডিইএ) সম্প্রতি নিয়ন্ত্রিত পরিবেশে জন্মানো সিংহ শিকার ("ক্যানড হান্টিং") এবং এদের হাড় বিক্রি চালিয়ে যাওয়ার অনুমতি দিয়েছে। এ সিদ্ধান্তের আলোকে গ্লোবাল হোয়াইট লায়ন প্রটেকশন ট্রাস্ট (জিডব্লিউএলপিটি) জানিয়েছে যে এই সিদ্ধান্তের ফলে গ্রেটার ক্রুগার পার্ক অঞ্চলের সিংহদের জীবন হুমকির সম্মুখীন হতে পারে এবং এই অঞ্চলের সমস্ত সিংহদেরকে আরো ভালভাবে রক্ষা করার জন্য শ্বেত সিংহ একটি আদর্শ ঢাল হয়ে উঠতে পারে।
দক্ষিণ আফ্রিকার সিংহ ব্যবস্থাপনার প্রস্তাবিত নীতি অনুসারে, জিডব্লিউএলপিটি বলেছে যে সিংহের হাড়ের বাণিজ্যের বৈধকরণ এর সরবরাহ বৃদ্ধি করবে এবং এর ফলে বন্য সিংহের বিভিন্ন স্মৃতিচিহ্ন বিশেষ করে সিংহের হাড়ের চাহিদা বাড়বে। এতে সিংহ পাচার এবং অবৈধ শিকারের পরিমাণ বৃদ্ধি পাবে, যা দক্ষিণ আফ্রিকার বন্য সিংহের ভবিষ্যতের জন্য হুমকিস্বরূপ।
কাওসুন
উৎপত্তি
একটি জাতিগত মঙ্গোল পরিবারে কাওসুন ১৩০২ সালে জন্মগ্রহণ করেন, মঙ্গোল সাম্রাজ্য গোল্ডেন, হোর্ডের কৃষ্ণ সাগরের উত্তর অঞ্চলের শাসনের সময়, সেখানকার কিপচাক স্টেপে । তার জন্মস্থানের অবস্থান ছিল বোখারার নিকটবর্তী বারকা গ্রাম। কর্মজীবনের প্রথম দিকে তিনি একজন ব্যবসায়ী ছিলেন। ১৩২০ সালে তিনি ২,৪০০ জনের একটি মিশরগামী নৌ কাফেলায় যোগ দেন, সম্ভবত তার ভাই তুঘয়ের নেতৃত্বে। কাফেলাটি তৎকালীন গোল্ডেন হোর্ডের সম্রাট ওজবেক খানের কন্যা তুলুন বেকে নিয়ে যাচ্ছিল, যিনি সুলতান নাসির মুহাম্মাদকে বিয়ে করার জন্য মিশরে যাচ্ছিলেন। ১৩২০ সালের মে মাসে সমুদ্রপথে কাফেলা আলেকজান্দ্রিয়ায় পৌঁছায়। কাওসুন তুলুন বের একজন ভ্রমণকারী বণিক হিসেবে যোগ দিয়েছিলেন এবং তিনি মিশরে পৌঁছালে তার চামড়ার জিনিসপত্র বিক্রি করার জন্য মামলুক সালতানাতের রাজধানী কায়রোতে চলে যান।
উচ্চপদস্থ আমির
সংযোগ=//upload.wikimedia.org/wikipedia/commons/thumb/4/40/Palace_of_Qawsun_portal.jpg/220px-Palace_of_Qawsun_portal.jpg|থাম্ব|কায়রোর দুর্গের কাছে ১৩৩০-এর দশকে নির্মিত কওসুন প্রাসাদের স্মৃতিস্তম্ভ প্রবেশদ্বার। বর্তমানে এর অর্ধাংশ ধ্বংসপ্রাপ্ত। কাওসুন তার চামড়াজাত পণ্যের ব্যবসার সময় নাসির মুহাম্মাদের রাজকীয় ঘোড়ার পালকদের একজনের মুখোমুখি হন, যা শেষ পর্যন্ত নাসির মুহাম্মাদের সাথে তার একটি অপরিকল্পিত সাক্ষাত হবার দিকে পরিচালিত করে। নাসির কাওসুনের শারীরিক আকৃতি দেখে মুগ্ধ হয়েছিলেন (মামলুক-যুগের সূত্রে কাওসুনকে লম্বা ও সুদর্শন যুবক হিসাবে বর্ণনা করা হয়েছে) এবং তার সম্পর্কে জিজ্ঞাসা করেছিলেন। কাওসুন নাসির মুহাম্মাদকে জানান যে, তিনি শুধুমাত্র ভ্রমণের জন্য মিশরে এসেছেন। তারপর নাসির মুহাম্মাদ তাকে জোর দেন যে, তিনি যাতে থেকে যান এবং তার অধীনে চাকরিতে প্রবেশ করেন। এভাবেই নাসির মুহাম্মাদ কাওসুনের পরিবারকে মিশরে বসবাসের জন্য ডেকে আনার প্রস্তাব দেন। কাওসুন রাজি হন এবং নিজেকে নাসির মুহাম্মাদের কাছে বিক্রি করেন, এভাবে তিনি একজন মামলুক হয়ে ওঠেন। এই নিয়মটি ছিল মামলুক শ্রেণিবিন্যাসে প্রবেশ এবং মামলুক অভিজাতদের মধ্যে ভালো অবস্থান গড়ে তোলার চাবিকাঠি। কাওসুনকে সুলতানের সাকুত (রাজকীয় কাপ-ধারক) এবং তার ৪০জন শক্তিশালী খাসাকিয়া (ব্যক্তিগত অবসর)-এর অংশ করা হয়েছিল, যার সদস্যরা সালতানাতের বিশিষ্ট পদে অধিষ্ঠিত ছিলেন। ১৩২৩ সালের মধ্যে তিনি এতোটা ক্ষমতাশালী হয়ে উঠেন যে, নকিবুল জাইশ আমির সানকুর সাদি তাকে ক্ষুব্ধ করলে তিনি তাকে ত্রিপোলিতে নির্বাসিত করান।
কাওসুনের বুদ্ধিমত্তা, তার কঠোর মামলুক প্রশিক্ষণ ও শিক্ষা প্রক্রিয়ায় এগিয়ে যাওয়া এবং তার সামরিক পরিষেবার অভাব ছিল পূর্ববর্তী মামলুক সুলতানদের দ্বারা নির্ধারণ করা মামলুক অভিযানের আদর্শ অনুশীলনের ব্যতিক্রম। কাওসুনের সামরিক প্রশিক্ষণের দায়িত্ব তৎকালীন একজন নাসির মুহাম্মাদের প্রিয় আমির বাকতামুর সাকির কাছে হস্তান্তর করা হয়েছিল। অপেক্ষাকৃত দ্রুতগতিতে কাওসুনকে আমির আশরা, আমির আরবাইন এবং ১৩২৬ সালের মে মাসে আমির মিআহ মুকাদ্দাম আলফের সর্বোচ্চ পদে উন্নীত করা হয়। শেষোক্ত পদটি সালতানাতের ২৪জন নির্বাচিত আমীরের হাতে ছিল। পদোন্নতির সাথে সাথে কাওসুনকে আমির তায়নালের ইকতা' (ফিফ) প্রদান করা হয়েছিল, যা অভূতপূর্বভাবে তার পুরানো ইকতায় যুক্ত হয়েছিল। সেই বছর নাসির মুহাম্মাদ কাওসুনের কাছে তার মেয়েকে বিয়ে দেন, যেখানে নাসির মুহাম্মাদ ইতোমধ্যেই কাওসুনের বোনকে বিয়ে করেছিলেন। কাওসুন প্রায়ই তার পরিস্থিতি নিয়ে এই বলে গর্ব করতেন,"আমি সুলতানের দ্বারা ক্রয়কৃত হয়েছিলাম এবং তার নিকটতমদের একজন হয়েছি; তিনি আমাকে আমির বানিয়েছেন, আমাকে এক হাজার সেনাপতির আমির বানিয়েছেন এবং আমাকে তাঁর মেয়ের হাত দিয়েছেন, যেখানে অন্যরা ব্যবসায়ী হলে প্রথমে তাদেরকে সামরিক বিদ্যালয়ে পাঠানো হয়।" আমিরদের মধ্যে কাওসুনের মর্যাদা তখন অনন্য ছিল কারণ তাকে প্রকাশ্যে তার মর্যাদা প্রদর্শনের অনুমতি দেওয়া হয়েছিল; তিনি প্রায়শই কায়রোতে ৩০০ ঘোড়সওয়ারের দুটি কলামের সমর্থনে চড়তেন এবং তার শিকার অভিযানে মামলুক সেনাবাহিনীর এক-তৃতীয়াংশ পর্যন্ত তার সাথে ছিল। যদিও নাসির মুহাম্মাদ তার পরিষেবা এবং শারীরিক বৈশিষ্ট্যের জন্য কাওসুনকে সমর্থন করেছিলেন, কাওসুনকে উন্নীত করার ক্ষেত্রে তার প্রধান প্রেরণা ছিল তার নিজের নাসিরি মামলুকদের উচ্চাকাঙ্ক্ষা রোধ এবং ক্ষমতার ভারসাম্যের জন্য একটি বহিরাগত শক্তির ভিত্তি প্রতিষ্ঠা করা। নাসিরি মামলুক এবং বহিরাগতদের মধ্যে একটি ভারসাম্য ভারসাম্য প্রতিষ্ঠা করা সুলতানের একটি কৌশল ছিল। যাতে শক্তিশালী মামলুক দলগুলির হাতে পতন এড়াতে পারেন, যেমনটা তাকে আগে দুইবার সিংহাসন ছাড়তে হয়েছিল।
মামলুক ঐতিহাসিক ইবনে আইবাক সাফাদির মতে, বাক্তামুর সাকির পরে কাওসুন ছিলেন নাসির মুহাম্মাদের প্রিয় আমির, যা কাওসুনকে ক্ষুব্ধ করেছিল। যাইহোক, বাক্তামুরের প্রতি তার অসন্তোষ সত্ত্বেও কওসুন সম্ভবত ১৩৩২ সালে বাক্তামুর এবং তার পুত্র আহমাদের বিষ দ্বারা হত্যার ক্ষেত্রে ভূমিকা পালন করেননি। তারা সম্ভবত নাসির মুহাম্মাদের একটি ষড়যন্ত্রে নিহত হয়েছিলেন, যিনি বাক্তামুরের ক্রমবর্ধমান শক্তি এবং উচ্চাকাঙ্ক্ষা থেকে সতর্ক হয়েছিলেন। অথবা তাদের হত্যাকারী হতে পারেন উচ্চপদস্থ আমির বাশতাক, যিনি কাওসুন দ্বারা প্রশিক্ষিত ছিলেন, এবং পরবর্তীদের মত তিনিও একজন জাতিগত মঙ্গোল ছিলেন। কাওসুন ছিলেন ১৭জন সিনিয়র মামলুক কমান্ডারদের মধ্যে একজন যিনি ১৩৩২ সালের হজে নাসির মুহাম্মাদের সাথে ছিলেন, একই সময়ে যখন বক্তামুরের হত্যাকাণ্ড ঘটেছিল। সাফাদি উল্লেখ করেছেন যে ১৩৪০ সালে দামেস্কের দীর্ঘকালের নায়েবে আমির তানকিজ হুসামিকে গ্রেপ্তারে কাওসুনের হাত ছিল, যথাসম্ভব দুই উচ্চপদস্থ আমিরের মধ্যে বিরোধের ফলে। তবে স্টিনবার্গেনের মতে, কাওসুন এবং তানকিজের মধ্যে সরাসরি যোগাযোগের কোনও উল্লেখ মামলুক ইতিহাসে নেই।
মিশরের শক্তিশালী আমির
সংযোগ=//upload.wikimedia.org/wikipedia/commons/thumb/7/72/Caire._Tombeaux_des_Mameluks_-_Bonfils._LCCN2004668130.jpg/220px-Caire._Tombeaux_des_Mameluks_-_Bonfils._LCCN2004668130.jpg|থাম্ব| [[কায়রো|কায়রোর দক্ষিণ কবরস্থানে কাওসুনের সমাধি কমপ্লেক্সের ধ্বংসাবশেষ। একটি সমাধি কক্ষ ডানদিকে সামনের অংশে দেখা যায়, আর বাম দিকে এখনও অক্ষত মিনারটি দৃশ্যমান। (১৮৬৭ সালের ছবি)]] ১৩৪১ সালে নাসির মুহাম্মাদ অসুস্থ হয়ে পড়েন এবং তার পুত্রদের মধ্য থেকে একজন উত্তরাধিকারীর ব্যবস্থা করতে চেয়েছিলেন। তার প্রিয় পুত্র অনুক এক বছর আগে মারা যান। এবং তার আরেক পুত্রকে বাছাই করতে তিনি কাওসুন এবং বাশতাকের সাথে পরামর্শ করেন। কাওসুন এবং বাশতাক যুদ্ধের দ্বারপ্রান্তে ছিলেন, কারণ তারা আধিপত্যের জন্য প্রতিযোগিতা করছিলেন। যখন এটি স্পষ্ট হয়ে গিয়েছিল যে, তাদের সুলতানের অসুস্থতা মারাত্মক হতে চলেছে। সানজার জাওলি এবং বাইবার্স আহমাদিসহ অন্যান্য উচ্চপদস্থ মামলুক আমিররা তার মৃত্যুর পরে একটি উত্তেজনা প্রতিরোধ করার জন্য একজন উত্তরাধিকারী নিয়োগের জন্য নাসির মুহাম্মাদের কাছে অনুরোধ করেন। নাসির মুহাম্মাদ কাওসুন এবং বাশতাককে একত্রিত করেন এবং তাদের মতভেদকে দূরে রেখে সহযোগিতা করার দাবি জানান। এর ফলে তারা পুনরায় মিলিত হন। অধিকন্তু এই দুই আমিরকে তার উত্তরাধিকারী নির্বাচনের বিষয়ে সুলতানের আদেশ পালনের দায়িত্ব দেওয়া হয়েছিল। বাশতাক আহমাদকে তার পিতার উত্তরাধিকারী হওয়ার পরামর্শ দিয়েছিলেন আর কাওসুন নাসির মুহাম্মাদের অপর পুত্র সাইফুদ্দিন আবু বকরকে সিংহাসনে আরোহণ করানো জন্য চেষ্টা করেছিলেন। নাসির মুহাম্মাদ শেষ পর্যন্ত আবু বকরকে বেছে নিয়েছিলেন এবং আহমাদকে নিয়োগ করার বিরুদ্ধে স্পষ্টভাবে সতর্ক করেছিলেন, কারণ তাক্র তিনি অযোগ্য বলে মনে করেছিলেন। কাওসুন এবং বাশতাকের মধ্যে পুনর্মিলন বজায় রাখার জন্য তিনি তাদের উভয়কে ২০ বছর বয়সী আবু বকরের যৌথ অভিভাবক হিসাবে নিয়োগ করেছিলেন।
১৩৪১ সালের জুন মাসে নাসির মুহাম্মাদের মৃত্যুর পর আবু বকর সুলতান হন, কিন্তু প্রকৃত ক্ষমতা কাওসুন এবং নাসির মুহাম্মাদের নেতৃস্থানীয় আমিরদের (উমারাউল আকাবির) হাতে ছিল। এদিকে কাওসুন ও বাশতাকের ঐক্য ভেঙ্গে যায়; আবু বকরের রাজত্বের তিন সপ্তাহ পরই কাওসুন বাশতাককে কারাগারে বন্দী করেন। কাওসুন এবং উচ্চপদস্থ আমিররা আবু বকরের কর্তৃত্ব জাহির করার চেষ্টাকে বাধা দিয়েছিলেন। আবু বকরের দ্বারা সম্ভাব্য গ্রেপ্তার এড়াতে কাওসুন আবু বকরকে অযৌক্তিক আচরণের বানোয়াট অভিযোগে আগস্ট মাসে গ্রেপ্তার করেন। কাওসুন আবু বকর এবং নাসির মুহাম্মাদের অন্য ছয় ছেলেকে কুসে বন্দী করেছিলেন, যেখানে নভেম্বর মাসে আবু বকরের মৃত্যুদণ্ড কার্যকর করা হয়েছিল। পরবর্তীতে কাওসুন আবু বকরকে সুলতানের স্থলাভিষিক্ত করার জন্য নাসির মুহাম্মাদের আরেক শিশু পুত্র আশরাফ কুজুককে সিংহাসনে বসান। এবার কাওসুন মিশরের নায়েব আস-সালতানা (ভাইসরয়) হিসাবে কাজ করেছিলেন, তাত্ত্বিকভাবে সালতানাতের দ্বিতীয় সবচেয়ে শক্তিশালী পদ এবং কুজুকের অভিভাবক হিসাবে। কাওসুন রাজকীয় মামলুকদের মামলুক সেনাবাহিনীর মেরুদণ্ড যারা তাত্ত্বিকভাবে সুলতানের ব্যক্তিগত মামলুক ছিল এবং তাদের আনুগত্য অর্জনের জন্য নিম্ন-পদস্থ মামলুকদের অধিকহারে উপহার এবং অনুদান দেন। কাওসুনের নিজস্ব মামলুকও ছিল ৭০০। তার আনুষ্ঠানিক অবস্থান, একটি মামলুক শক্তির ঘাঁটি, আপাত সেনাবাহিনীর সমর্থন, এবং সরকার-সম্পর্কিত ইকতা ব্যবস্থা থেকে স্বাধীন সম্পদের ব্যক্তিগত উৎসের কারণে, কাওসুন সুলতানের পরিবর্তে কার্যকর নেতা হয়ে ওঠেন। সংযোগ=//upload.wikimedia.org/wikipedia/commons/thumb/a/a6/Khalili_Collection_Islamic_Art_qur_0317_fol_84b-85a.jpg/220px-Khalili_Collection_Islamic_Art_qur_0317_fol_84b-85a.jpg|থাম্ব|তার সমাধি কমপ্লেক্সের মসজিদে কাওসুন কর্তৃক প্রদত্ত [[কুরআন|কুরআনের পাণ্ডুলিপি থেকে দ্বৈত পৃষ্ঠা। খলিলি কালেকশন অফ ইসলামিক আর্ট।]] যাইহোক, কাওসুনের আবু বকরকে নির্মূল করা এবং বাশতাককে কারারুদ্ধ করা নাসির মুহম্মদের বেশ কয়েকজন ছেলে ও মামলুক উপদলের ক্ষোভ সৃষ্টি করে। আবির্ভূত হওয়া কাওসুনের প্রথম দিকের কট্টর প্রতিপক্ষ ছিলেন তাশতামুর সাকি (হুমুস আহদার নামে পরিচিত), যিনি ছিলেন আলেপ্পোর মামলুক নায়েব। তিনি সিরিয়ার মামলুক আমিররদের মধ্য থেকে কাওসুনের বিরুদ্ধে বিরোধিতা করতে এগিয়ে যান। তাশতামুর এবং কাওসুনের অন্যান্য মামলুক বিরোধীরা প্রাথমিকভাবে নাসির মুহাম্মাদের ছেলেদের প্রতি কাওসুনের দুর্ব্যবহারকে তাদের বিরোধিতার ন্যায্যতা হিসেবে ব্যবহার করেছিল। এদিকে কাওসুন সিরিয়ার মরুভূমি কারাকের দুর্গে অবস্থিত নাসির মুহাম্মাদের ছেলে আহমাদকে তার অন্যান্য ভাইদের মতো হেফাজতে রাখার চেষ্টা করেছিলেন। আহমাদ কায়রোতে কাওসুনের আমন্ত্রণ প্রত্যাখ্যান করেছিলেন দৃশ্যত সালতানাত গ্রহণ করার জন্য, এই অনুরোধটিকে একটি ছলনা হিসাবে দেখে। এর পরিবর্তে তিনি সমর্থনের জন্য সিরিয়ার মামলুক আমীরদের দিকে মনোনিবেশ করেছিলেন, যাদের অনেকেই আহমাদের দুর্দশার প্রতি সহানুভূতিশীল ছিলেন।
আলতুনবুঘা আলেপ্পোতে তাশতামুরের সম্পদ লুণ্ঠন করার পর দামেস্কে ফিরে যেতে শুরু করেন, কিন্তু দামেস্কের উত্তরে খান লাজিনে কুতলুবুঘার সৈন্যদের মোকাবিলা করার পর, তার অনেক বড় সেনাবাহিনী থামে; কুতলুবুঘা যুদ্ধের আগে আলতুনবুগার মামলুকদের ঘুষ দিয়েছিলেন। এর পরে ফাদল গোত্রের বেদুইন প্রধান, সুলায়মান ইবনে মুহান্না, কুতলুবুগা সহ তার অফিসারদের গণচ্যুত হয়েছিল। পরবর্তী দিনগুলিতে আহমাদ গাজা, সাফাদ, হামা এবং বালবেকের নায়েবদের থেকে স্বীকৃতি লাভ করেন। আলতুনবুঘা গাজা হয়ে কায়রোতে পালিয়ে যেতে সক্ষম হন, কিন্তু সিরিয়ায় বিদ্রোহ দমন করতে তার অক্ষমতা কাওসুনের চূড়ান্ত পতনে উল্লেখযোগ্যভাবে অবদান রাখে। তা সত্ত্বেও, আলতুনবুঘা তার অবশিষ্ট সৈন্য নিয়ে মিশরে আগমন রাজধানীতে কাওসুনের অবস্থানকে শক্তিশালী করে। কাওসুন তাদের উচ্চ-আয়ের ইকতা'আত ( ইকতার বহুবচন) প্রদান করেন।
পতন এবং মৃত্যু
কাওসুন তার সমর্থকদের মধ্যে সম্পদ বন্টন করা সত্ত্বেও রাষ্ট্র পরিচালনায় তার প্রধান সহযোগী আমির আয়দুঘমিশ, আমির মালিক এবং বারসবুঘা ভয় পেয়েছিলেন যে কাওসুন সালতানাত গ্রহণ করলে তারা সম্ভাব্য ভারী সমস্যার মুখোমুখি হবেন। কাওসুন সালতানাত গ্রহণ করতে প্রস্তুত বলে মনে হয়েছিল। আমিররা তাকে পতনের ষড়যন্ত্র করে কায়রোতে তার শিবির থেকে বিপুল সংখ্যক রাজকীয় মামলুকদের নিয়ে বেরিয়ে আসেন। তারা কাওসুনের প্রধান ব্যক্তিগত সহকারীর সাথে ষড়যন্ত্র করেছিলেন, যাতে যুদ্ধে ঘোড়ার ব্যবহার রোধ করতে তার ঘোড়াগুলো লুকিয়ে রাখা হয়। ১৩৪১ সালের ডিসেম্বরের শেষ দিকে আমিররা কাওসুনের বিরুদ্ধে বিদ্রোহ শুরু করেন। কাওসুনকে ক্ষমতাচ্যুত করার দাবিতে কায়রিনের জনতা ঐক্যবদ্ধ হয় এবং কাওসুনের ব্যক্তিগত মামলুকদের ওপর হামলা করা হয়। বাকি থাকা সামান্য সমর্থকদের নিয়ে তিনি দুর্গে অবরুদ্ধ ছিলেন। পরে কাওসুন এবং তার শেষ প্রধান অনুগত আলতুনবুঘা বিদ্রোহীদের কাছে আত্মসমর্পণ করেন। তাদেরকে আলেকজান্দ্রিয়ায় বন্দী রাখা হয়। ১৩৪২ সালের ২১ জানুয়ারী আহমাদকে কায়রোতে সুলতান ঘোষণা করা হয়। নতুন সুলতান মার্চ মাসে কায়রোতে আসেন এবং তার কয়েক সপ্তাহ পর তিনি কাওসুনের সম্পত্তি রাষ্ট্র কর্তৃক বাজেয়াপ্ত করার নির্দেশ দেন। এপ্রিল মাসে কাওসুন এবং আলতুনবুঘাকে কারাগারে হত্যা করা হয়েছিল, যদিও তাদের মৃত্যুর নির্দেশ আহমাদ দিয়েছিলেন কিনা তা স্পষ্ট নয়।
বাঙালি হিন্দুদের পদবিসমূহ
বাংলাদেশ এবং ভারতের পশ্চিমবঙ্গে বসবাসরত বাঙালি হিন্দুদের পদবীসমূহ বেশ বৈচিত্র্যপূর্ণ এখানে যেমন ধর্মীয় জাতিভেদ প্রথার প্রভাব বিদ্যমান তেমনই ঐতিহ্যবাহী পেশাকেও পদবী হিসেবে গ্রহণের রেওয়াজ বিদ্যমান। প্রাচীন কালে কোনও পদবী হতো না। এগুলির সৃষ্টি প্রায় ৮০০ বছর আগে মাত্র। বল্লাল সেন কৌলীন্য প্রথা প্রবর্তনের মাধ্যমে পদবীর প্রচলন করেন।বাঙালিজাতির ইতিহাসে তাই সেন রাজবংশ হতে সেন পদবীই প্রথম পদবীপ্রথা হিসেবে ধরা হয়।পূর্বতন শাসক পালরা ছিলেন বৌদ্ধ ধর্মমতে বিশ্বাসী সে সময়ের বাঙলায় পদবী হত না কিন্তু বাঙলায় বৈদিক গোঁড়া হিন্দু খ্যাত সেন রাজবংশ দ্বারা বাঙলা অধিকৃত হওয়ার পর ধর্মান্তরিতকরণ, কৌলিন্য ও বর্ণ প্রথার প্রচলন,বাঙলার সাতটি গ্রামে ব্রাহ্মণ অভিবাসিতকরণের মত ইতিহাস পাওয়া যায় যা অনেকের কাছে প্রসংশনীয় আবার অনেকের কাছে অন্ধকার অধ্যায় বলে বিবেচিত।বাঙালি হিন্দুরা বহুবার নিজেদের পদবী পরিবর্তন করেছেন, কখনও পেশাভিত্তিক কারণে, কখনও ধর্মান্তর হওয়ার জন্য, কখনও বা তথাকথিত উচ্চ জাতির অংশ হিসেবে। গতানুগতিক ভাবে বাঙালি হিন্দুরা ব্রাহ্মণ, শূদ্র (সৎ ও অসৎ) ও অন্ত্যজ পর্যায়ে বিভক্ত, দক্ষিণ ভারতের মতো এখানেও বৈশ্য ও ক্ষত্রিয় বর্ণের অস্তিত্ব ঐতিহ্যগত ভাবে নেই।   তাছাড়া ব্রিটিশ শাসন আমলে ভূ-স্বামীদের আলাদা পদবী প্রদান করতেও দেখা যায়। কর্মজীবি শ্রেণীর অন্তর্গত ব্যাক্তিদের মাঝেও নিজ নিজ কর্মানুসারে পদবী বিদ্যমান হিন্দু সমাজে।
অশোকনগর তেলক্ষেত্র
অশোকনগর তেলক্ষেত্র হল পশ্চিমবঙ্গ রাজ্যের উত্তর চব্বিশ পরগনা জেলার অশোকনগরে অবস্থিত একটি তেলক্ষেত্র। রাজ্যের রাজধানী কলকাতা থেকে তেলক্ষেত্রটির দূরত্ব ৪৭ কিলোমিটার। তেলক্ষেত্রটি ভারতের ওএনজিসি সংস্থার অনুষন্ধানে ২০১৮ সালে অবিষ্কৃত হয়। এটিই পশ্চিমবঙ্গ তথা পূর্ব ভারতে প্রথম খনিজ তেলের খনি।
ইতিহাস
অশোকনগরে গ্যাস ও তেলের সন্ধান করার জন্য ২০০৯ সালের ডিসেম্বর মাসে ওএনজিসি-অয়েল ইন্ডিয়া ব্লক পায়। প্রথমে সাড়ে তিন একর জমির উপর কুয়ো খনন করে তারা সন্ধানের কাজ শুরু করে। ২০১৪ সালে প্রথম পর্যায়ের কাজ শেষ হওয়ার পর শুরু হয় অগ্রণী প্রকল্পের দ্বিতীয় পর্যায়ের কাজ। ২০১৭ সালে দ্বিতীয় পর্যায়ের কাজ সম্পূর্ণ হওয়ার আগেই সেখানে ভূগর্ভস্থ তেল ও গ্যাসের মজুত ভাণ্ডার সম্পর্কে নিশ্চিত হয় কেন্দ্রীয় রাষ্ট্রায়ত্ত সংস্থাটি। অনুসন্ধান চালাতে প্রাথমিক ভাবে পাঁচটি কুয়ো খননের পরিকল্পনা করে ওএনজিসি। তবে তৃতীয়টি খোঁড়ার পরেই ২০১৮ সালের ২০ অগস্ট প্রথম গ্যাসের উপস্থিতির বিপুল মজুতের খোঁজ মেলে এবং তার কয়েক দিন পরেই পাওয়া যায় তেলের ভাণ্ডার।
অশোকনগর তেলক্ষেত্রের খনিজ তেলের গুণগত মান পরীক্ষার জন্য হলদিয়ায় ইন্ডিয়ান অয়েলের শোধনাগারে প্রায় ৩০,০০০ লিটার অপরিশোধিত তেল পাঠানো হয়। যে তেলের গুণমান অত্যন্ত ভালো ও তা বাণিজ্যিক ভাবে উত্তোলন লাভজনক হবে বলে জানাযায় শোধনাগার থেকে। এর পরে অশোকনগর তেলক্ষেত্রের বাইগাছিতে বাণিজ্যিক ভাবে খনিজ তেল উত্তোলনের কার্যক্রম শুরু হয়।
অশোকনগরের বাইগাছিতে ২০২০ সালের ২০ ডিসেম্বর বাণিজ্যিক তেল উত্তোলন কেন্দ্রের উদ্বোধন করেন কেন্দ্রীয় পেট্রোলিয়ামমন্ত্রী ধর্মেন্দ্র প্রধান। তিনি রাজ্যের প্রথম তৈলকূপ প্রকল্পকে দেশের উদ্দেশে উৎসর্গ করেন। উদ্বোধনের পরে পশ্চিমবঙ্গের প্রথম খনিজতেলের কুয়ো অশোকনগর-১ কুয়োটি খনিজ তেল উত্তোলন শুরু করে।
ভূতত্ত্ব
এই তেলক্ষেত্রটি বেঙ্গল বেসিনে অশোকনগরে ভূপৃষ্ঠ থেকে ৩.২ কিলোমিটার নীচে প্রাকৃতিক গ্যাস ও তেলের বিপুল ভাণ্ডার নিয়ে গঠিত। এখানে যে ভাণ্ডার রয়েছে, তাতে একটি গ্যাসের কুয়ো থেকে প্রতি দিন এক লক্ষ ঘন মিটারের কিছু বেশি গ্যাস ও তেলের কুয়ো থেকে দিনে ১৫-১৮ ঘন মিটার (এক ঘন মিটার = এক হাজার লিটার) অপরিশোধিত তেল উৎপাদন করা সম্ভব।
খনিজ তেল উত্তোলন
শিল্প সূত্রগুলি জানায়, যে উত্তর চব্বিশ-পরগনা জেলার তেল উৎপাদন ব্লকের বাণিজ্যিক উৎপাদন ২০২০-২০২১ অর্থবছরের শেষের আগেই শুরু হতে পারে এবং প্রাথমিক উৎপাদনের পরিমাণ ১২০ ঘনমিটার হতে পারে।
২০২০ সালের ২০ ডিসেম্বর অশোকনগর তেলক্ষেত্রে বাইগাছি উৎপাদন কেন্দ্রের প্রথম কূপ থেকে তৈল উত্তোলন শুরু হয়।
২০২২ সালের এপ্রিল মাসে অশোকনগরের দৌলতপুর অঞ্চলে আরও একটি কূপ থেকে খনিজ অপরিশোধিত তৈল উত্তোলন শুরু করা হয়। এখানে প্রাপ্ত তৈলকে 'কালো সোনা' নাম দেওয়া হয়।
জনি গাদ্দার
জনি গদ্দার (হিন্দি: जॉनी गद्दार, বাংলায় বিশ্বাসঘাতক জনি) ২০০৭ সালে নির্মিত একটি ভারতীয় ক্রাইম থ্রিলার নয়ার চলচ্চিত্র। ছবিটির পরিচালক শ্রীরাম রাঘবন ও প্রযোজক অ্যাডল্যাবস ফিল্মস লিমিটেড। কিংবদন্তি নেপথ্য কণ্ঠশিল্পী মুকেশের পৌত্র ও গায়ক নিতিন মুকেশের পুত্র নীল নিতিন মুকেশ এই ছবিতে ধর্মেন্দ্র, রিমি সেন,বিনয় পাঠক, জাকির হুসেন,অশ্বিনী খালসেকর প্রমুখ অভিনেতাদের পাশাপাশি অভিনয় করেন। এই ছবিটি হিন্দি চলচ্চিত্র জগতে একটি অন্যধারার চলচ্চিত্র হিসেবে বিবেচিত হয়। ছবিটি আদতে ছিল ফিল্ম নয়ার ও জেমস হেডলি চেজ রচিত গল্পের প্রতি এক শ্রদ্ধার্ঘ।
কাহিনি-সারাংশ
এই কাহিনি এমন এক দলের যারা সন্দেহজনক কাজকারবার করে থাকে। এমনই একটি কাজ যখন দলের বেশ কিছু টাকা আয়ের সম্ভাবনা তৈরি করে তখনই দলের এক সদস্য তার নিজস্ব কিছু পরিকল্পনা নিয়ে দলকে অপ্রত্যাশিত পরিস্থিতিতে ফেলে দেয়। ছবির প্রারম্ভিক নামলিপি থেকে জানা যায় বিজয় আনন্দকে ছাড়াও এই ছবি জেমস হেডলি চেজের প্রতি এক শ্রদ্ধার্ঘ। তবে চেজের কোনো নির্দিষ্ট উপন্যাস অবলম্বনে এই ছবি নির্মিত না হলেও কাহিনিসূত্রে চেজের উপন্যাসের একটি প্রভাব লক্ষিত হয়। পরিচালক শ্রীরাম রাঘবনের আগের ছবি এক হাসিনা থি-ও এই একই বর্গের অন্তর্গত।
ছবিতে দেখা যায়, পাঁচ জন রেগুলার পার্টনার পাঁচটি ভিন্ন ভিন্ন পথে লাভের পরিকল্পনা করে, যেমনটি তারা সাধারণত করে থাকে। সবই ঠিকঠাক ছিল। কিন্তু দলের অন্যতম সদস্য বিক্রম (নীল নিতিন মুকেশ অভিনীত) নিজেই সব টাকা হাতিয়ে তার সঙ্গিনী মিনিকে (রিমি সেন অভিনীত) নিয়ে পালাতে চাইছিল। কিন্তু তার সহযোগীদের বোকা বানানো সহজ কাজ ছিল না। আর তার পরিকল্পনা সফল করতে গিয়ে তাকে নানারকম সমস্যার মুখে পড়তে হয়।
সাফল্য-ব্যর্থতা
সমালোচকদের দ্বারা প্রশংসিত হলেও এই ছবিটি বক্স-অফিসে সেইরকম সাফল্য অর্জন করতে পারেনি। সর্বত্রই এর বাণিজ্যের অবস্থা বেশ খারাপ ছিল। যদিও বলিউডে ক্রাইম-থ্রিলারের পুনরুজ্জীবনে এই ছবিটি গুরুত্বপূর্ণ ভূমিকা নেয়।
ফিল্মফেয়ার পুরস্কার
বিজয়ী
মনোনীত
স্টারডাস্ট অ্যাওয়ার্ড
মনোনীত
আইআইএফএ পুরস্কার
বিজয়ী
জি সিনে অ্যাওয়ার্ড
বিজয়ী
অপ্সরা ফিল্ম অ্যান্ড টেলিভিশন প্রডিউসার্স গিল্ড অ্যাওয়ার্ড
বিজয়ী
হরি নদী
হরি নদী বাংলাদেশের দক্ষিণ-পশ্চিমাঞ্চলের যশোর ও  খুলনা জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৬।
প্রবাহ
হরি নদীটি যশোর জেলার অভয়নগর উপজেলার পায়রা ইউনিয়ন এলাকায় প্রবহমান মুক্তেশ্বরী টেকা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে হাপরখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।
সালোকসংশ্লেষণ
থাম্ব|310x310পিক্সেল|সূর্যের আলোতে সালোকসংশ্লেষণ চলমান thumbnail|সালোকসংশ্লেষের বৈজ্ঞানিক প্রক্রিয়া। সালোকসংশ্লেষণ শব্দটি দুটি গ্রিক শব্দ photos (অর্থ: আলোক; এখানে সূর্যালোক) ও synthesis (অর্থ: সংশ্লেষণ, বা তৈরি করা) এর সমন্বয়ে গঠিত।   আবার সালোকসংশ্লেষণ কথাটি বিশ্লেষণ করলে দেখা যায়,সালোক শব্দটির অর্থ হলো--সূর্যালোকের উপস্থিতি এবং সংশ্লেষণ শব্দটির অর্থ—কোনো কিছু উৎপাদিত হওয়া। এক কথায় সালোকসংশ্লেষণ এর অর্থ দাঁড়ায় সূর্যালোকের উপস্থিতিতে রাসায়নিক সংশ্লেষ। যে জৈব রাসায়নিক প্রক্রিয়ার মাধ্যমে সবুজ উদ্ভিদ কোষে সূর্যালোকের উপস্থিতিতে, পরিবেশের বায়ুমণ্ডল  থেকে গৃহীত কার্বন ডাইঅক্সাইড (CO2) ও মূল দ্বারা শোষিত জলের বিক্রিয়ায় শর্করা জাতীয় খাদ্যের সংশ্লেষ ঘটে এবং গৃহীত কার্বন ডাইঅক্সাইডের সমপরিমাণ অক্সিজেন (O₂)প্রকৃতিতে নির্গত হয়, তাকে সালোকসংশ্লেষণ বলে। সালোকসংশ্লেষণ প্রক্রিয়ার উপজাত হল অক্সিজেন। এই প্রক্রিয়ায় সজীব উদ্ভিদকোষে উপস্থিত ক্লোরোফিল নামক রঞ্জক আলোকশক্তিকে রাসায়নিক শক্তিতে রূপান্তরিত করে এবং তা উৎপন্ন শর্করাজাতীয় খাদ্যের মধ্যে স্থিতিশক্তি রূপে সঞ্চিত রাখে। এই শক্তি পরবর্তীকালে স্বভোজী উদ্ভিদ দ্বারা অথবা শাকাহারী প্রাণীদের গৌণ পুষ্টিতে সাহায্য করে। সবুজ উদ্ভিদ ছাড়া কিছু জীবাণু এবং কিছু আদ্যপ্রাণীর মধ্যেও এই প্রক্রিয়া পরিদৃষ্ট হয়। এরকম কিছু জীবাণু, আদ্যপ্রাণী ও ক্লোরোফিল যুক্ত সজীব কোষে (উদ্ভিদ) শারীরবৃত্তিয় জারণ-বিজারণ প্রক্রিয়ায় সূর্যালোকের উপস্থিতিতে, পরিবেশ থেকে গৃহীত কার্বন ডাই অক্সাইড ও মূলরোম দ্বারা শোষিত জলের রাসায়নিক বিক্রিয়ায় সরল শর্করা জাতীয় খাদ্য উৎপন্ন হয় ও কার্বন ডাই অক্সাইডের সমপরিমান অক্সিজেন উৎপন্ন  হয়ে সৌরশক্তির আবদ্ধ ঘটার মাধ্যমে সালোকসংশ্লেষণ সম্পূর্ণ হয়। উদ্ভিদের সালোকসংশ্লেষণ দিনের বেলা ঘটে।
সমুদ্রে সালোকসংশ্লেষণকারী উদ্ভিদ
কয়েক প্রকার ব্যাকটেরিয়া, শৈবাল ও উচ্চশ্রেণীর উদ্ভিদ, যাদের সালোকসংশ্লেষণকারী রঞ্জক পদার্থ থাকে, তারাই সালোকসংশ্লেষ করতে সক্ষম। মূলত পাতায় সালোকসংশ্লেষ প্রক্রিয়া সংঘটিত হলেও কিছু উদ্ভিদের মূল বা কাণ্ডেও এটি হতে পারে।
সালোকসংশ্লেষণকারী প্রাণী
যদিও সালোকসংশ্লেষ প্রক্রিয়া সবুজ উদ্ভিদে ঘটে, তবুও কয়েকটি এককোষী প্রাণী, যেমন-- ইউগ্লিনা, ক্রাইস‍্যামিবা প্রভৃতিতে ক্লোরোফিল থাকায় সালোকসংশ্লেষ প্রক্রিয়ায় খাদ্য তৈরি হয়।
সালেকসংশ্লেষণ প্রক্রিয়া
সালেকসংশ্লেষণ এর বিক্রিয়া:-
6CO2 + 12H2O +তাপ→ C6H12O6+6H2O+6O2 সালেকসংশ্লেষণ প্রক্রিয়া ২টি পর্যায়ে সম্পন্ন হয়-
কার্বন ডাই-অক্সাইড+পানি (আলো/ক্লোরোফিল)= গ্লুকোজ + অক্সিজেন + পানি।
সালোকসংশ্লেষণ পদ্ধতি:- সালোকসংশ্লেষণ প্রক্রিয়ায় আলোক শক্তির রাসায়নিক স্থির শক্তিতে পরিণত হয়।এতে শক্তি সঞ্চিত হয়। যেসব কোষে ক্লোরোপ্লাস্ট আছে কেবল সে সব কোষে এই প্রক্রিয়া সংঘটিত হয়।সূর্যালোকের উপস্থিতিতে এ প্রক্রিয়া চলে। পানি ও কার্বন-ডাই-অক্সাইড এর প্রধান উপাদান।একটি উপচিতি প্রক্রিয়া, তাই উদ্ভিদের ওজন বাড়ে। এখানে শর্করা ও অক্সিজেন উৎপন্ন হয়।ক্লোরোফিল বিশিষ্ট উদ্ভিদে চলে।শুধুমাত্র কোষের ক্লোরোপ্লাস্টে এটি সংঘটিত হয়।উদ্ভিদ কার্বন ডাই-অক্সাইড গ্রহণ করে এবং অক্সিজেন ত্যাগ করে।
ঢাকা রেলওয়ে বিভাগ
বাংলাদেশে ২,৮০০ কিলোমিটার রেললাইন পরিচালনা করা হয় দুটি রেলওয়ে অঞ্চলের চারটি বিভাগের মাধ্যমে। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই পূর্বাঞ্চল রেলওয়ে অঞ্চলটি গঠিত এবং রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে পশ্চিমাঞ্চল রেলওয়ে গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে থাকা দুইটি বিভাগ হচ্ছে রেলওয়ে ঢাকা বিভাগ এবং রেলওয়ে চট্টগ্রাম বিভাগ।
দখল
রেলওয়ের ঢাকা ও চট্টগ্রাম বিভাগে বেদখলে আছে দুই হাজার একর জমি। শুধুমাত্র চট্টগ্রাম শহরেই বেদখলে আছে রেলের প্রায় ২০ একর জমি। সিটি কর্পোরেশনের আওতাধীন এ ২০ একর জমির আনুমানিক মূল্য হাজার কোটি টাকা। একইভাবে, শুধুমাত্র ঢাকা শহরে অবৈধ দখলে রয়েছে রেলের প্রায় ৫০ একর জমি। যার আনুমানিক মূল্য চার হাজার কোটি টাকা। বেদখলে থাকা এসব জমি উদ্ধারে রেল প্রায়ই অভিযান পরিচালনা করলেও স্থায়ীভাবে মিলছে না সমাধান। উদ্ধার হওয়া জায়গা রক্ষায় বরাবরই উদাসীনতার পরিচয় দিয়েছে রেল। এ সুযোগ কাজে লাগিয়ে কোটি কোটি টাকা হাতিয়ে নিচ্ছে রেলের কর্মচারী থেকে শুরু করে রাজনৈতিক ও প্রভাবশালী মহল। যার বদৌলতে রেলের জমি দখলে নিয়ে আবাসন তৈরি করে কোটি কোটি টাকা হাতিয়ে নিচ্ছে একটি মহল।
সোম (পানীয়)
সোম (सोम,, , ソーマ, Сома, ফার্সি: سوما, , சோம பானம், পাঞ্জাবি: ਸੋਮ, โสม, 소마) বৈদিক ঐতিহ্যে প্রথাগত তন্ত্র পানীয়,  যা প্রাচীন বৈদিক ইন্দো-আর্যদের নিকট গুরুত্বপূর্ণ ছিল। ঋগ্বেদে এর উল্লেখ রয়েছে, বিশেষ করে সোমমণ্ডল নামক নবম মণ্ডলে। ভগবদ্গীতার নবম অধ্যায়ে এটির উল্লেখ রয়েছে। এটি ইরানি হোমের সমতুল্য।  সোম বৈদিক সংস্কৃত শব্দ যার আক্ষরিক অর্থ হল "পাতন, নির্যাস, ছিটিয়ে দেওয়া", যা প্রায়ই আচার-অনুষ্ঠানের প্রেক্ষাপটে যুক্ত।
উক্ত লিপিসমূহে একপ্রকার গাছ থেকে রস সংগ্রহের মাধ্যমে সোম তৈরির বর্ণনা দেওয়া হয়েছে, যে গাছের পরিচয় এখনো অজানা এবং তা পণ্ডিতদের নিকট বিতর্কের বিষয়। প্রাচীন ঐতিহাসিক বৈদিক ধর্ম ও জরাথুস্ট্রবাদ, উভয় ধর্মেই পানীয় ও গাছটির নাম অভিন্ন।
এই উদ্ভিদটি আসলে কোন উদ্ভিদ, তার পরিচয় নিয়ে অনেক জল্পনা রয়েছে। প্রথাগত ভারতীয় বর্ণনামতে, যেমন ভারতীয় আয়ুর্বেদ, সিদ্ধ চিকিৎসা, সোমযজ্ঞ চর্চাকারীগণ সোমলতাকে (সার্কোস্টেমা এসিডাম) উক্ত উদ্ভিদ হিসেবে চিহ্নিত করেন। অভারতীয় গবেষকগণ ফ্লাই এগারিক, এমানিটা মাস্কারিয়া, সিলোসাইব কিউবেন্সিস, বুনো বা সিরীয় রু উদ্ভিদ, পেগানাম হারমালা ও মা হুয়াং, এফেড্রা সিনিকা উদ্ভিদকে এই গাছ হিসেবে প্রস্তাব করেছেন।
উৎপত্তি
বৈদিক ধর্ম ছিল কিছু বৈদিক ইন্দো-আর্য উপজাতি, আর্যদের ধর্ম, যারা ভারতীয় উপমহাদেশের সিন্ধু নদী উপত্যকা অঞ্চলে স্থানান্তরিত হয়েছিল। ইন্দো-আর্যরা ইন্দো-ইউরোপীয় ভাষা পরিবারের শাখার বক্তা ছিল, যেটি সিনতাশতা সংস্কৃতিতে উদ্ভূত হয়েছিল এবং পরবর্তীতে অ্যান্দ্রোনোভো সংস্কৃতিতে বিকশিত হয়েছিল, যা পরবর্তীতে মধ্য এশীয় স্তেপের কুরগান সংস্কৃতি থেকে বিকশিত হয়েছিল। প্রাক-ধ্রুপদী যুগের বৈদিক বিশ্বাস এবং অনুশীলনগুলি অনুমান করা প্রোটো-ইন্দো-ইউরোপীয় ধর্মের সাথে ঘনিষ্ঠভাবে সম্পর্কিত ছিল,  এবং ইন্দো-আর্য জনগণ যেখান থেকে উদ্ভূত হয়েছিল সেই অ্যান্দ্রোনোভো সংস্কৃতির আচার-অনুষ্ঠানের সাথে সম্পর্ক দেখায়। অ্যান্টনির মতে, প্রাচীন ভারতীয় ধর্ম সম্ভবত ইন্দো-ইউরোপীয় অভিবাসীদের মধ্যে জেরভশান নদী (বর্তমান উজবেকিস্তান) এবং (বর্তমান) ইরানের মধ্যে যোগাযোগ অঞ্চলে উদ্ভূত হয়েছিল। এটি ছিল "পুরানো মধ্য এশীয় এবং নতুন ইন্দো-ইউরোপীয় উপাদানের সমন্বিত মিশ্রণ"  যা "স্বাতন্ত্র্যসূচক ধর্মীয় বিশ্বাস ও অনুশীলন", ব্যাকট্রিয়া-মার্গিয়ানা প্রত্নতাত্ত্বিক সংস্কৃতি (বিমাক) থেকে ধার করেছে। এই সংক্রামক প্রভাবটি অন্তত ৩৮৩টি অ-ইন্দো-ইউরোপীয় শব্দ দ্বারা সমর্থিত যা এই সংস্কৃতি থেকে ধার করা হয়েছিল, যার মধ্যে দেবতা ইন্দ্র এবং ধর্মীয় পানীয় সোমা রয়েছে। অ্যান্টনির মতে, "ইন্দো-ইরানীয় শক্তি/বিজয়ের দেবতা, ভেরেথ্রাঘনার অনেক গুণাবলী গৃহীত দেবতা ইন্দ্রের কাছে স্থানান্তরিত হয়েছিল, যিনি বিকাশমান প্রাচীন ভারতীয় সংস্কৃতির কেন্দ্রীয় দেবতা হয়ে উঠেছিলেন। ইন্দ্র ছিলেন ২৫০টি স্তোত্রের বিষয়, ঋগ্বেদের এক চতুর্থাংশ। তিনি সোমার সাথে অন্যান্য দেবতার চেয়ে বেশি যুক্ত ছিলেন, উদ্দীপক ওষুধ (সম্ভবত ইফেড্রা থেকে উদ্ভূত) সম্ভবত বিমাক ধর্ম থেকে ধার করা হয়েছে। তার প্রাধান্যের উত্থান ছিল প্রাচীন ভারতীয় বক্তাদের অদ্ভুত বৈশিষ্ট্য।"
বৈদিক সোম
বেদে, একই শব্দ (সোম) পানীয়, উদ্ভিদ ও দেবতার জন্য ব্যবহৃত হয়েছে। সোম পান করলে অমরত্ব উৎপন্ন হয় (অমৃত, ঋগ্বেদ ৮.৪৮.৩)। ইন্দ্র ও অগ্নিকে প্রচুর পরিমাণে সোম গ্রহণকারী হিসাবে চিত্রিত করা হয়েছে। বৈদিক মতাদর্শে, সর্প অসুর বৃত্রের সাথে যুদ্ধ করার সময় ইন্দ্র প্রচুর পরিমাণে সোম পান করেন। মানুষের দ্বারা সোম সেবন বৈদিক আচার-অনুষ্ঠানে ভালভাবে প্রমাণিত। ঋগ্বেদের সোমমণ্ডল সম্পূর্ণরূপে সোম পবমানকে উৎসর্গ করা হয়েছে, এবং অনুষ্ঠানের একটি মুহুর্তের উপর দৃষ্টি নিবদ্ধ করা হয় যখন সোমকে চাপা, ছেঁকে, জল ও দুধের সাথে মিশ্রিত করা হয় এবং পাত্রে ঢেলে দেওয়া হয়। ক্রিয়াগুলিকে বিভিন্ন জিনিসের উপস্থাপনা হিসাবে বর্ণনা করা হয়েছে, যার মধ্যে রয়েছে রাজা জয় করা অঞ্চল, সূর্যের মহাজাগতিক যাত্রা, বা গাভীর সাথে সঙ্গমের জন্য দৌড়ানো ষাঁড় (দুধ দ্বারা প্রতিনিধিত্ব করা)। সোম সম্পর্কে সবচেয়ে গুরুত্বপূর্ণ মিথ তার চুরি সম্পর্কে। এতে, সোমকে মূলত তীরন্দাজ কৃষানু কর্তৃক স্বর্গের দুর্গে বন্দী করে রাখা হয়েছিল । বাজপাখি সোমকে চুরি করেছিল, সফলভাবে কৃষানুকে পালিয়ে গিয়েছিল এবং সোমাকে প্রথম যজ্ঞকারী মনুর কাছে পৌঁছে দিয়েছিল। উপরন্তু, সোম ঋগ্বেদের শেষ ও মধ্য বৈদিক যুগে দেবতা চন্দ্রের সাথে যুক্ত। দেবতা সূর্যের কন্যাকে কখনও কখনও সোমের স্ত্রী বলে উল্লেখ করা হয়।
ঋগ্বেদ ৮.৪৮.৩ এ উল্লেখ করা হয়েছে: "আমরা সোমা পান করেছি; আমরা অমর হয়েছি; আমরা আলোর কাছে গিয়েছি; আমরা দেবতা খুঁজে পেয়েছি। শত্রুতা এখন আমাদের কী করতে পারে, এবং একজন মরণশীলের বিদ্বেষ কী, হে অমর?"
এছাড়াও, ঋগ্বেদ ৮.৭৯.২-৬ পদে সোমের শক্তি সম্পর্কে বর্ণনা করা হয়েছে: "...তিনি নগ্নকে ঢেকে রাখেন এবং যারা অসুস্থ তাদের সুস্থ করেন।"
বৈদিক পরবর্তী সোম
ভগবদ্গীতার অধ্যায় ৯, শ্লোক ২০-এ সোম সম্পর্কে উল্লেখ করা হয়েছে: "যারা কর্মের ফল কামনা করে, কর্ম করে এবং যারা খাঁটি সোম গাছের রস পান করে, তারা তাদের অতীতের পাপ থেকে শুদ্ধ হয়।
যারা স্বর্গ কামনা করে, স্বর্গ লাভ করে এবং যজ্ঞের মাধ্যমে আমাকে পূজা করে তার ঐশ্বরিক আনন্দ উপভোগ করে।
এইভাবে, ভাল কর্ম সম্পাদনের দ্বারা নিঃসন্দেহে একজন ব্যক্তি সর্বদা স্বর্গে স্থান পাবেন যেখানে তারা দেবতাদের দ্বারা ভোগ করা সমস্ত ঐশ্বরিক আনন্দ উপভোগ করবে।"
রাহা মুহারক
রাহা মুহারক (رها محرق; জন্ম ১৯৮৬) সর্বকনিষ্ঠ আরব এবং প্রথম সৌদি নারী হিসেবে এভারেস্টের চূড়ায় আরোহণ করার কৃতিত্ব লাভ করেন। পূর্বে তিনি কিলিমাঞ্জারো, ভিনসন স্তূপপর্বত, এলব্রুস পর্বত, অ্যাকনকাগুয়া পর্বত, কালা পাথার, ওরিসাবা পর্বত এবং ইস্তাসিওয়াটাল জয় করেছেন।
প্রাথমিক জীবন
হাসান মুহারকের তিন সন্তানের মধ্যে সবচেয়ে কনিষ্ঠতম মুহারক সৌদি আরবের জেদ্দাতে জন্মগ্রহণ করেন। তিনি শারজাহ শহরের আমেরিকান বিশ্ববিদ্যালয় থেকে ভিসুয়াল কমনিকেসান্সে কে স্নাতক হন।
মাউন্ট এভারেস্ট জয়
মুহারকের এভারেস্টের জন্য কঠোর পরিশ্রম করেন। ২০১৩ সালের ফেব্রুয়ারিতে, তিনি চিলির শীর্ষ চূড়া, অ্যাকনকাগুয়া পর্বতে পৌঁছান এবং ২০১৩ সালের এপ্রিলের শুরু থেকে মাউন্ট এভারেস্ট জয় করার প্রস্তুতি নেন।
বাঙালি বৌদ্ধদের পদবিসমূহ
বাংলাদেশ এবং ভারতের পশ্চিমবঙ্গে বসবাসরত বাঙালি বৌদ্ধদের পদবিসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে।
সোমনাথ জুয়ারকর
সোমনাথ জুয়ারকর (মৃত্যু: ২১ এপ্রিল ২০২১) একজন ভারতীয় রাজনীতিবিদ এবং ১৯৮৯ থেকে ২০০২ পর্যন্ত টালিগাঁও আসন থেকে গোয়া বিধানসভার সদস্য ছিলেন। তিনি ৭৪ বছর বয়সে কোভিড-১৯ মহামারীতে মারা যান।
১৪৮৮
১৪৮৮ গ্রেগরীয় বর্ষপঞ্জির একটি অধিবর্ষ।
নিকোলাস কেমার
প্রাথমিক জীবন
নিকোলাসের জন্ম হয় রাশিয়ার সেইন্ট পিটার্সবার্গ শহরে, নিকোলাস পি. কেমার এবং তার স্ত্রী বারবারা স্তাৎযের (Barbara Statzer) এর ঘরে। তার পরিবার ১৯২২ সালে জার্মানিতে স্থানান্তরিত হয়। সেখানে হ্যানোফা'র (Hanover) বিসমার্কশুলা এবং তারপর গটিঙেন বিশ্ববিদ্যালয়ে তিনি শিক্ষা গ্রহণ করেন। এরপর জুরিখ বিশ্ববিদ্যালয় হতে নিউক্লীয় পদার্থবিজ্ঞানে তিনি ডক্টরেট উপাধি লাভ করেন, এবং সেখানে পদার্থবিদ ভোল্‌ফগাং পাউলি'র সহকারী হিসেবে কাজ করেন। কেমার সুইস নাগরিক ছিলেন না বলে, তাকে নিজের সহকারী নিযুক্ত করার স্বপক্ষে পাউলিকে ১৯৩৬ সালে বেশ জোরালো কারণ দর্শাতে হয়। পরে ইম্পেরিয়াল কলেজের বেইট ফেলোশিপ নিয়ে কেমার লন্ডনে চলে যান।
ব্রিটিশ নিউক্লীয় প্রকল্পের বিকাশ
টিউব অ্যালয়জ (দ্বিতীয় বিশ্বযুদ্ধকালীন যুক্তরাজ্য-কানাডা'র যৌথ পারমাণবিক শক্তি প্রকল্পের সাংকেতিক নাম) এ কাজ করার জন্য কেমার ১৯৪০ সালে কেমব্রিজের ট্রিনিটি কলেজে স্থানান্তরিত হন। ১৯৪০ সালে যখন এগন ব্রেটশার এবং নর্মান ফেদার দেখান যে, ইউরেনিয়াম দ্বারা পূর্ণ ধীরগতির নিউট্রন চুল্লিতে, তাত্ত্বিকভাবে, উল্লেখযোগ্য পরিমাণে প্লুটোনিয়াম-২৩৯ উপজাত হিসেবে উৎপন্ন হয়, তখন কেমার (যিনি ব্রেটশার পরিবারের বাড়িতে ভাড়া থাকতেন) নব্য আবিষ্কৃত ৯৩ ও ৯৪-তম মৌলের জন্য যথাক্রমে নেপচুনিয়াম এবং প্লুটোনিয়াম নাম দুটো প্রস্তাব করেন। যেহেতু নেপচুন ও প্লুটো গ্রহদ্বয় ইউরেনাসের পরে অবস্থিত, আর নতুন মৌল দুটি পর্যায় সারণীতে ৯২-তম মৌল ইউরেনিয়াম (ইউরেনাসের নামানুসারে) এর পরে অবস্থিত, সেই যুক্তিতে তিনি এই প্রস্তাব করেন। বার্কলি বিকিরণ গবেষণাগারের দুই আমেরিকান বিজ্ঞানী এডউইন এম. ম্যাকমিলান এবং ফিলিপ আবেলসন, যারা এই একই জিনিস আবিষ্কার করেন, তারাও কাকতালীয়ভাবে একই নামদ্বয় প্রস্তাব করেছিলেন।
অধ্যাপনা
১৯৪৪-১৯৪৬ সাল পর্যন্ত কেমার কানাডায় কাটান। ১৯৫৩ থেকে ১৯৭৯ সাল পর্যন্ত তিনি স্কটল্যান্ডের এডিনবরা বিশ্ববিদ্যালয়ের গাণিতিক পদার্থবিজ্ঞানের টেইট অধ্যাপক (পদার্থবিজ্ঞানী পিটার টেইটের সম্মানার্থে সৃষ্ট বিশিষ্ট অধ্যাপদের পদ) ছিলেন, এবং টেইট গাণিতিক পদার্থবিজ্ঞান ইনস্টিটিউট প্রতিষ্ঠা করেন। ১৯৫৪ সালে তিনি রয়্যাল সোসাইটি অফ এডিনবরা এর ফেলো নির্বাচিত হন। নর্মান ফেদার, ম্যাক্স বর্ন, স্যার এডমান্ড হুইটেকার এবং আলেকজান্ডার এইট্‌কেন তার নাম সুপারিশ করেন। ১৯৭১ থেকে ১৯৭৪ পর্যন্ত তিনি এই প্রতিষ্ঠানের সহ-সভাপতি হিসেবে দায়িত্ব পালন করেন।
১৯৫৬ সালে তিনি রয়্যাল সোসাইটি'র ফেলো নির্বাচিত হন, এবং ১৯৬৬ সালে তিনি এর হিউজ পদক লাভ করেন। ১৯৭৫ সালে তিনি ''জে. রবার্ট অপেনহাইমার স্মৃতি পুরস্কার''- এ ভূষিত হন। কেমার ছিলেন একমাত্র পাকিস্তানি নোবেল পুরস্কার বিজেতা ডক্টর আবদুস সালামের গুরু এবং শিক্ষক। আপেক্ষিকতার সমীকরণ প্রয়োগ করে নিউট্রন বিক্ষেপণ নিয়ে তিনি সালামকে প্রশিক্ষণ দিয়েছেন এবং একসাথে কাজও করেছেন বলেও স্বীকৃত আছে।
কর্ম এবং উত্তরাধিকার
থাম্ব|নিকোলাস কেমার সড়ক, কিং'স বিল্ডিং, [[এডিনবরা বিশ্ববিদ্যালয়]]
ডাফিন-কেমার-পেটিয়া সমীকরণ
ডাফিন-কেমার-পেটিয়া সমীকরণ (Duffin–Kemmer–Petiau equation; ডিকেপি সমীকরণ, ডাফিন-কেমার সমীকরণ অথবা কেমার সমীকরণ নামেও পরিচিত) এবং ইয়াং-মিল্‌স ক্ষেত্র একত্রে, কণার প্রমিত মডেল এর বর্ণনায় গুরুত্বপূর্ণ ভূমিকা পালন করে। ডাফিন-কেমার-পেটিয়া সমীকরণ প্রোকা সমীকরণ  এবং ক্লাইন-গর্ডন সমীকরণ  এর সাথে ঘনিষ্ঠভাবে সম্পর্কিত। ডিকেপি সমীকরণ আর ক্লাইন-গর্ডন সমীকরণ, উভয়েরই একই সীমাবদ্ধতা রয়েছে, উভয় ক্ষেত্রেই ঋণাত্মক সম্ভাব্যতা দেখা যায়। এই সমীকরণে ম্যাট্রিক্স সংশ্লিষ্ট রয়েছে, যা ডাফিন-কেমার-পেটিয়া বীজগণিত অনুসরণ করে। যে কাজ করতে গিয়ে ডিকেপি সমীকরণের জন্ম, তাকে কেমারের লেখা নিবন্ধে "ইলেকট্রনের বাইরে মৌলিক কণাগুলোর জন্য সন্তোষজনক আপেক্ষিকতার তত্ত্বের প্রথম লিখিত প্রচেষ্টা"- বলে আখ্যা দেওয়া হয়েছে। পরবর্তীকালে এই সমীকরণগুলোকে ডিরাক সমীকরণের সাথে একীভূত করেন ভারতীয় নিউক্লীয় পদার্থবিদ হোমি জাহাঙ্গীর ভাভা।
স্বীকৃতি
কেমারের সম্মানে এডিনবরা বিশ্ববিদ্যালয়ের কিং'স বিল্ডিংস কমপ্লেক্স প্রাঙ্গণের রাস্তা, নিকোলাস কেমার সড়ক নামে নামকরণ করা হয়েছে।
বাংলাদেশের সরকারি কলেজের তালিকা
বাংলাদেশের সরকারি কলেজসমূহের তালিকা
দৈনিক সমকাল
দৈনিক সমকাল বাংলাদেশের ঢাকা থেকে প্রকাশিত একটি বাংলা দৈনিক পত্রিকা। এটি ২০০৫ সালের ৩১ মে থেকে প্রকাশিত হয়ে আসছে। বিশিষ্ট সাংবাদিক গোলাম সারওয়ার এই পত্রিকার প্রতিষ্ঠাতা সম্পাদক। পত্রিকাটির প্রকাশক আবুল কালাম আজাদ, সম্পাদক মোজাম্মেল হোসেন।
আয়োজন
মূল পত্রিকার পাশাপাশি দৈনিক সমকালের সাপ্তাহিক আয়োজনের মধ্যে রয়েছে- সাহিত্য বিষয়ক ম্যাগাজিন কালের খেয়া, চারমাত্রা, আলোর পথযাত্রী, প্যাঁচাল, ঘাসফড়িং, শৈলী, নন্দন, চাকরি নিয়ে, পাঠশালা ইত্যাদি।
ভোলাহাট রামেশ্বর পাইলট মডেল ইনস্টিটিউশন
থাম্ব|Bholahat Rameshwar Pilot Institution 2.jpg
ভোলাহাট রামেশ্বর পাইলট ইন্সটিটিউশন চাঁপাই নবাবগঞ্জ জেলার অর্ন্তগত ভোলাহাট থানার ভোলাহাট উপজেলা সদরে অবস্থিত। এটি ১৯১১ সালে প্রতিষ্ঠিত।
শিক্ষক কর্মচারী
ভোলাহাট রামেশ্বর পাইলট ইন্সটিটিউশন ৬০০ জন ছাত্র/ছাত্রী এবং ২৩ জন শিক্ষক/শিক্ষিকা ও ৩ জন কর্মচারী রয়েছে।
নামকরণের ইতিহাস
ভোলাহাট উপজেলার রামেশ্বর বাবুর নামানুসারে বিদ্যালয়টির নামকরণ করা হয়।
অর্জন
উপজেলায় জে.এস.সি. এবং এস.এস.সি. পরীক্ষায় ভাল ফলাফল প্রতি বছর করিতেছে।
১৪৯০
১৪৯০ গ্রেগরীয় বর্ষপঞ্জির একটি সাধারণ বছর।
বাঙালি খ্রিষ্টানদের পদবিসমূহ
বাংলাদেশ এবং ভারতের পশ্চিমবঙ্গে বসবাসরত বাঙালি খ্রিষ্টানদের পদবিসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে।
ঝিনুক (রঙ)
ঝিনুক বা সীশেল হলো অফ-হোয়াইট (সাদা) রঙের একটি রকমফের যা সাধারণত কয়েক প্রজাতির ঝিনুক বা কড়ির রঙ, কিছুটা অতি ফিকে পিঙ্ক রঙের মতো।
ইংরেজিতে রঙের নাম হিসেবে ঝিনুক (সীশেল) শব্দটির রেকর্ডকৃত প্রথম ব্যবহার হয় ১৯২৬ সালে।
১৯৮৭ সালে এটি X11 রঙ তালিকায় সীশেল নামে অন্তর্ভুক্ত হয়।
বড় উপাত্ত
বড় উপাত্ত বা বিগ ডেটা (Big Data) হচ্ছে ডাটা সেট যা খুব বৃহদাকার এবং জটিল যে গতানুগতিক ডাটা প্রক্রিয়াকরণ অ্যাপ্লিকেশন সফ্টওয়্যার সেটির মোকাবেলা করার জন্য অনুপযুক্ত। বিগ ডাটা চ্যালেঞ্জের মধ্যে অন্তর্ভুক্ত হচ্ছে ডাটা ক্যাপচারিং, কম্পিউটার মেমরি, তথ্য সংরক্ষণ, তথ্য বিশ্লেষণ, সার্চ, শেয়ারিং, স্থানান্তর, কল্পনা, জিজ্ঞাসা, হালনাগাদ করা এনং তথ্য গোপনীয়তা। বিগ ডাটার ৫ টি মাত্রা রয়েছেঃ আয়তন, বিভিন্নতা, বেগ এবং সম্প্রতি যোগকৃত ভারসাম্য এবং মান।
বড় উপাত্ত শব্দটির বর্তমান ব্যবহার ভবিষ্যদ্বাণীমূলক বিশ্লেষণ, ব্যবহারকারীর আচরণ বিশ্লেষণ, বা কিছু অন্যান্য উন্নত উপাত্ত বিশ্লেষণ পদ্ধতির ব্যবহারকে নির্দেশ করে যা বড় উপাত্ত থেকে মান নিষ্কাশন করে, এবং খুব কমই ডাটা সেটের একটি নির্দিষ্ট আকারের ব্যবহার কে নির্দেশ করে। "কোন সন্দেহ নেই যে এখন যে পরিমাণ তথ্য পাওয়া যাচ্ছে তা সত্যিই বড়, কিন্তু এটা এই নতুন ডাটা বাস্তুতন্ত্রের সবচেয়ে প্রাসঙ্গিক বৈশিষ্ট্য নয়।" ডাটা সেট বিশ্লেষণ "ব্যবসায়িক প্রবণতা চিহ্নিত করা, রোগ প্রতিরোধ, অপরাধ মোকাবেলা ইত্যাদি" এর সাথে নতুন সম্পর্ক খুঁজে পেতে পারে। বিজ্ঞানী, ব্যবসায়িক নির্বাহী, চিকিৎসক, বিজ্ঞাপন এবং সরকার নিয়মিত ইন্টারনেট অনুসন্ধান, ফিনটেক, হেল্থকেয়ার অ্যানালিটিক্স, ভৌগোলিক তথ্য ব্যবস্থা, শহুরে ইনফরমেটিক্স এবং ব্যবসায়িক ইনফরমেটিক্স সহ বৃহৎ ডাটা সেট সঙ্গে সমস্যা পূরণ করে। বিজ্ঞানীরা ই-সায়েন্স কাজের সীমাবদ্ধতার সম্মুখীন হন, যার মধ্যে রয়েছে আবহাওয়া, জিনোমিক্স, কানেক্টোমিক্স, জটিল পদার্থবিজ্ঞান সিমুলেশন, জীববিজ্ঞান, এবং পরিবেশ গত গবেষণা।
মোবাইল ডিভাইস, সস্তা এবং অসংখ্য তথ্য-সংবেদনশীল ইন্টারনেট, এরিয়াল (রিমোট সেন্সিং), সফটওয়্যার লগ, ক্যামেরা, মাইক্রোফোন, রেডিও-ফ্রিকোয়েন্সি আইডেন্টিফিকেশন (আরএফআইডি) রিডার এবং ওয়্যারলেস সেন্সর নেটওয়ার্কের মতো ডিভাইসের মাধ্যমে ডেটা সংগ্রহের আকার ও সংখ্যা দ্রুত বৃদ্ধি পেয়েছে। তথ্য সঞ্চয়ের জন্য বিশ্বের প্রযুক্তিগত সক্ষমতা ১৯৮০-এর দশকের পর থেকে প্রতি ৪০ মাসে প্রায় দ্বিগুণ হয়েছে; ২০১২ এর হিসাবে, প্রতিদিন ২.৫ এক্সাবাইট (2.5×2^{60} বাইট) ডাটা উৎপাদিত হয়।
.এইচআর
.এইচআর হল ক্রোয়েশিয়ার ইন্টারনেট কান্ট্রি কোড টপ-লেভেল ডোমেইন (ক্রোয়েশিয়ান ভাষায় ক্রোয়েশিয়ার নাম হলো (হ্র্‌ভ়াৎস্কা (Hrvatska) )।
নীলকান্ত হ্যালারঙ্কর
নীলকান্ত হ্যালারঙ্কর একজন ভারতীয় রাজনীতিবিদ। তিনি ২০০৭ সালের গোয়া বিধানসভা নির্বাচনে টিভিম আসন থেকে জাতীয়তাবাদী কংগ্রেস পার্টির হয়ে এবং ২০১৭ সালে গোয়া বিধানসভা নির্বাচনে ভারতীয় জাতীয় কংগ্রেসের হয়ে একই আসন থেকে গোয়া বিধানসভা সদস্য নির্বাচিত হন। জুলাই ২০১৯ সালে যে দশজন সদস্য ভারতীয় জাতীয় কংগ্রেস ছেড়ে ভারতীয় জনতা পার্টিতে যোগদান করেন নীলকান্ত তাদের একজন।
১৪৯১
১৪৯১ গ্রেগরীয় বর্ষপঞ্জির একটি সাধারণ বছর।
ক্রিপার মুরগি
ক্রিপার মুরগি একটি বিশেষ ধরনের মুরগি, যাদের খাটো পা থাকে এবং এর ফলে শরীর মাটির মাত্র কয়েক সেন্টিমিটার উপরে অবস্থান করে। কোনো কোনো ক্ষেত্রে মুরগির পা এতই ছোট হয় যে তার শরীর মাটির সংস্পর্শে থাকে। লিথাল জিনের প্রভাবে এমন মুরগির জন্ম হয়। লিথাল জিন প্রকট কিংবা প্রচ্ছন্ন অবস্থায় থেকে ভ্রূণ অবস্থায় জীবের মৃত্যু কিংবা আঙ্গিক বৈকল্য এর জন্য দায়ী। লিথাল জিনের প্রভাবে ফিনোটাইপিক অনুপাত ৩ঃ১ এর পরিবর্তে ২ঃ১ দেখা যায়। এর ফলে জন্ম নেয় শারীরিকভাবে বিকৃত ক্রিপার মুরগি।
জন্ম
লম্বা পা বিশিষ্ট দুইটি মোরগ ও মুরগির শারীরিক মিলন (ক্রস) ঘটালে নতুন যে জীব উৎপন্ন হবে সেটি লম্বা পা বিশিষ্ট হয়। এক্ষেত্রে কোনো খাটো পায়ের মুরগি জন্মায় না। কিন্তু একটি মোরগ/মুরগির পা যদি খাটো হয় তাহলে এর ফলে যে মুরগি জন্ম নেয় সেটির পা ৫০% ক্ষেত্রে খাটো হওয়ার সম্ভাবনা থাকে। ২৫% লম্বা হওয়ার সম্ভাবনা থাকে আর ২৫% লিথাল হওয়ার সম্ভাবনা থাকে। যদি লিথাল কম্বিনেশন হয়ে যায় তাহলে সেই মুরগি ভ্রূণীয় অবস্থায় মারা যায়।
মুরগির লম্বা (স্বাভাবিক) পায়ের জন্য দায়ী প্রকট জিন Y এবং খাটো পায়ের জন্য দায়ী প্রচ্ছন্ন জিন যদি y হয় (এখানে, Y ও y ধরে নেওয়া হয়েছে) তাহলে মেন্ডেলের সূত্র অনুযায়ী লম্বা পায়ের মুরগির জিনোটাইপ হবে YY এবং খাটো ইঁদুরের জিনোটাইপ হবে yy। কিন্তু প্রকৃতিতে যে স্বাভাবিক লম্বা পা বিশিষ্ট মুরগি দেখা যায় তাদের কারোরই জিনোটাইপ YY বা হোমোজাইগাস (বিশুদ্ধ) নয়৷ কারণ সেই Y জিন হোমোজাইগাস অবস্থায় লিথাল জিন হিসেবে ক্রিয়া করে ভ্রূণ অবস্থায় মুরগির মৃত্যু ঘটায়। এরপরে যে সব মুরগি বেঁচে থাকে তাদের ৫০% এরই খাটো পা হওয়ার সম্ভাবনা থাকে। যার দরুন ক্রিপার মুরগির জন্ম হয়।
তথ্যসূত্র
The Creeper Gene Explained